Bunifazziu

**Bunifazziu** (*Bonifaçio* in ginuvése, *Bunifaziu* in cursu, *Bonifacio* in francése) è üna cummuna francése di 3 189 persune situà inda réggiun da Corsica, indu *département* di a Corsica di u Sud.

A Bunifazziu se parla encura à giurnaia d'oggi üna variétà di a léingua ligüre assai antiga e chi ha origgine indi dialeti di a costa ligüre di punéinti, i o di u bunifazzin.

## Géografia
Bunifazziu, sitüau vigîn à punta di Capu Pertüsaiu, è a cummuna ciü a sud di tütu u territoriu di a Francia metropolitana.

A pizza di mà a sud di a cità, dita i Bucche di Bunifazziu, séparra a Corsica da l'isula di a Sardegna e dunqua da u statu italianu.

Ella è, dopu Portu Vécciu, u sigundu insimi ürbanu di u sud di l'isula per grandüra, tantu chè si stéindi da Sari-di-Porto-Vecchio a nordu a Monacia-d'Aullène a punéinti, passéindu per Figari e u sè aeroportu.

## Istoria
### Origgina di u numi

A cità di Bunifazziu ira indu passaiu ciamà *Calcosalto*, da *Calco* (numi di üna préa di calcaru) e *salto* (sigurézza), per scanggià poî u sè numi in onü di u marquisu di Toscana Bunifazziu II, u primu a fortificà u paise cuntrastà i assalti di pirati saracini.

In téimpi ciü antighi a cità sitüà ciü a sud di a Corsica ira cunisciüa commu *Pallae*, numi chi s'è cunservàu per indicà parti di i campi e campagne vigîn a u paise, d'oggi diti *Piali*.

### Avanti l'istoria
Sigundu di i réccéinti scuverte fatte indu 1972 da François di Lanfranchi e da Michel Claude inda grotta di l'Araguina, situà vigîn a l'intraia di a cità, inda zona gh'ira dizà a priséinza di l'omu indu téimpu di u Neoliticu. Tra quésti ritruvaméinti sunt importanti i ossi di üna donna, dita a "donna di Bunifazziu", vécci di 6.500-7.000 anni.

Ün pocu ciü "réccéinti" sunt di atri ritruvaméinti (data i tra u 5.000 e u 2.500 a.C.) priséinti lùnga a costa e versu u dréintu, chi dimunstrinu a stàbili priséinza di l'omu indu golfu di Bunifazziu.

### Età antiga
Sigundu *[[Tolomeo]]* in l'estrémita sud di l'isula di a Corsica stava a populazziün di i Subasani, u quali territoriu arrivava fina a e *civitas* di *Alista* (vigîn a Portu Vécciu) e di *Pallas*, cun i rispitivi porti di *Portus Syracusanus* e *Favonius*. *Pallas* o *Palla* (variabili in *Pallas, Palas, Palmas, Plenas*), punti d'arrivu di l*[[Itinerarium Antonini]]*, è idéintifià dà ciü partia di i storiani propriu cun Bunifazziu. A strada per mà di l**Itinerarium Antonini'', è sta a per cuntra traccià indu [[IV secolo|IV séculu d.C.]], cun u strétu tra Sardegna e Corsica ditu ''fretum Gallicum'', méinziunéindu ancù üna strada chi da [[Mariana (Frànsa)|Mariana]] (vigîn a [[Lucciana]]) arrivava a ''Palla''.

Cun l'[[Impêo Roman|impériu romanu]] a lùnga staggiùn di pagi favurirà i scanggi tra i paisi di quésti isule, cun Bunifazziu, o miggiu ''Palla'', chi sarà ün portu tantu importanti tra i atri di a provincia di Sardegna e Corsica (''[[Sardinia et Corsica]]''). Per l'administrazziün di u portu, cun u sè svilüpu, sarà niccissaria a désignazziün di ün ''praeses'', i o di ün préfetu désignau.

=== Età médiana ===
Dopu a fina di l'impériu romanu di punéinti e l'invagiün di i barbari, [[Goti]] e [[Vàndalo|Vandali]] in particulari, a Corsica sübirà tanti assalti di pirati saracini, tra i quali quéllu di u [[809]] citau da u prèvi e santu [[Bertìn de Sithiu|Bertìn di Sithiu]], probabilméinti propriu cuntra a cità di ''Palla''. Per tintà di cuntrolà di niova a sitüazziùn, inde l'[[825]] l'impératù di franchi [[Ludovîco o Pîo|Luiggi u Piusu]] invierà prima u sè figgiu [[Lotario I|Lotariu I]] e ancù Bunifazziu II di Toscana poî. Quésti, di u quali a cità piggirà u numi, ordunirà a cunstrüzziün di ün primu castillu (indu [[832]]) inda località a quélli téimpi cunisciüa commu ''Calcosalto'', chi divégnirà dunqua Bunifazziu. Sarà sulaméinti inde l'[[XI secolo|XI séculu]] u moméintu quandu l'isula riturnirà totalaméintu suta u cuntrolu di cristiani, cun üna prima spédizziün indu [[1012]] vurü a da u papa [[Benéito VIII|Binidétu VIII]] e cundüta da [[Ghigèrmo Malaspina|Ghilielmu Malaspina]], marquisu di [[Massa]] e di a [[Liguria|Ligüria]], ün erédi di [[Òbèrto I (nòbile)|Oberto Obizzo]]. A bataggia diccisiva a sarà quélla di u [[1014]] cuntra u rè [[Abu Hosein Mogehid]], inda quali a coalizziün di i flote di [[Pisa]] e di [[Venessia|Venezzia]] batiranu i saracini.

A quésto punti tüta l'isula sarà cuntrolà dà [[Repùblica de Piza|Répübica pizana]] per ciü o ménu ün séculu, a quali intrarà préstu in cuntrastu cun i ginuvési, ancù eli intéressà i à Corsica. Bunifazziu, estrémiméinti importanti suta a ün punti di vista stratèggicu, sarà cunquistà üna prima vota dà [[Repùbrica de Zena|Répübica di Ginuva]] indu [[1138]], cun ün azziun di u [[Folco de Castéllo|Folco di Castillu]], per issi ripiggià da i pizani l'[[1139|annu dopu]]. Ricunquistà da i ginuvési indu [[1181]], quésti sarà ün moméintu importanti per l'istoria da cità data a püblicazziün di u cusci ditu "Libru russu", d'ancù perdüu, cun i ciü antighi statüti di Bunifazziu e a cuncessiün di a drita di bati munéia, e àncu di prodügi u [[Sâ|sà]]. Indu [[1187]] a cità ripassirà di niovu a Pîza, cun a cunstrüzziün di ün niovu castillu, per finî à fina a i ginuvési indu [[1195]], i quali cunstituiranu üna culunia cun l'arrivu di 400 famigge ligüri.

Malgradu di i atri scuntri tra i ginuvési e i pizani, sistégnüu a vote da l'impératu tedescu e da u papa, Bunifazziu restarà a i primi encura per tanti séculi. Indu 1195 sunt promülgà u i niovi statüti, diti "Capitoli", cun primu [[Poistæ (Etæ de Mêzo)|pudestà]] da cità [[Marçelìn Drudo|Macélinu Drudo]]. L'annu dopu l'amirali [[Ansâdo Garacco|Ansaldo Garacco]] vincirà a flota di Piza mandà a l'assaltu da cità e dunqua sarà poî diecisu da u [[Cónsoi da Compagna Communis|cunsuli]] [[Ghigèrmo d'Ingone-Tornello|Ghilielmu d'Ingone-Tornello]], di cumminzzà a rinforzà e sè diféize. Di ritornu da l'[[Egitto]] à fina di a [[Quìnta Croxâ|Zinquésima Crocià]], indu [[1216]] da Bunifazziu passarà tra i atri ancù u fütüru [[San Françesco|San Francè]]. Surva u modèlu di Bunifazziu sarà fundà séimpri da i ginuvési ancù a cità di [[Aghjacciu|Aiaccio]], indu [[1272]].

Niova minaccia per i ginuvési sarà quandu, dopu avé aizzau u rangu di a Corsica a u titulu di régnu (indu [[1296]]), u papa [[Bonifàçio VIII|Bunifazziu VIII]] u darà a u rè di [[Aragónn-a|Aragona]] [[Giàcomo II d'Aragónn-a|Gîacumu II]] u putéri surva l'isula, e ancù surva à Sardegna. A diféiza da cità, chi intantu ira arrivà a ciü di 3.000 abitanti, darà ragiün a i ginuvési, i quali batiranu i spagnoli e i nobili di l'isula, in particulari i [[Cinarca (famìggia)|Cinarca]], chi iran inde ün primu moméintu in allianzza cun Giacumu II.

U [[29 novénbre|29 novéimbri]] [[1347]], cun ün decretu, è avertu ün imprestu di 500 lire ginuvési per a cunstitüzziün di üna soccità di atrittanti azziuni cun l'oggiétivu di avé u monopolu cummerciali cun l'isula. Quésta soccità ira financià dà putéinti [[Maónn-a|Maona]] di l'isula, chi in prinzipiu fava sulu u cummerciu di l'[[Aûme|alün]], e, grazzia a quésti capitali, sarà réalizà üna flota, suta à cumanda di [[Tomâxo da Mórta|Tomasu da Murta]], figgiu di u [[Duxi de Zena|düge]] [[Zane da Morta|Giuvani da Murta]]. Indu listéssu annu ün'epidémia di peste se infesterà tüta l'isula.

Indu u papa [[Urbâno V|Ürbanu V]] cunfirmirà i tituli di i rè d'Aragona surva a Corsica, eccetu a cità di Bunifazziu, chi ira urmà sutta a u strétu cuntrolu di a Répübica di Ginuva, a quali, dà désignàzziùn di u guvernatu [[Polo da Rôve|Polo di a Rovere]], ira encura a propriétaria ancù di [[Calvi]]. Tra u [[1371]] e u [[1378]] saranu agrandî i statüti. I spagnoli riturniranu préstu a l'assaltu da cità, cun ün primu tintativu da partia di u cunti di l'isula [[Arîgo da Rócca|Arrigo di a Rocca]] indu [[1380]] chi fiascà per cülpa di a discorda tra di éllu e i sè alliati. Dunqua, u [[21 òtôbre|21 ottubri]] di u [[1420]], a furmazziün di 31 bastiméinti di [[Alfónso V d'Aragónn-a|Alfonsu V d'Aragona]] (tra e quali 23 [[Galêa|galêe]]) cun i sè alliati corsi, sbarcarà vigîn a u paise, mà saranu préstu battüi da i suli 250 ginuvési missi a diféiza di a citadella. Dopu üna cürta tregua, arrivaranu i primi rinforzi a i diféinsuri u [[28 dexénbre|28 dégéinbri]], grazzia a [[Giâno de Cànpofregoso|Gianu di Campofregoso]], fra di u düge [[Tomaxo Fregoso|Tomasu]], chi réüscirà a forzà u blocu à cità e a purtà di pruviste a i sè abitanti. In quésto modu a culunia ginuvése a risistirà fina a u 5 zinà di l'annu dopu, i o di a quandu, obligau a andà in aggiütu à réggina [[Gioâna II de Nàpoli|Giuvana II di Napuli]], u rè d'Aragona duvrà arristà l'assaltu. Prima di parti quésti désignerà commu vicerè di a Corsica Vincentello d'Istria, chi guvernerà tüta l'isula a eccezziùn di Bunifazziu e Calvi, fidéli a i ginuvési. In quéstu moméintu a cità arrivava a guajiu 8.000 abitanti, nüméru tantu ciü atu ancù di quéllo d'oggi; in niovu assaltu intu [[1423]] è fàcciuliméinti battüu.

=== Età moderna ===

Indu [[1511]] tüta a Corsica passarà sutta à Répübica di Ginuva e, indu [[1523]], ün'epidémia di peste arrivirà ancù a Bunifazziu, amazzéindu ciü di 4.300 abitanti sulu inde quésta cità e duréindu fina a u [[1529]]. Inde quésti anni difficiuli u pudestà è [[Antönio Ivrea|Antoniu Ivrea]], méinziunau da u véscu [[Aostin Giustignan|Agustin Giustiniani]] commu "Furno" indu sè ''Dialogo''. Indu [[1541]] è riggistrau ün assaltu, poî rispintu, di pirati türchi di [[Dragut]] e, in ottubri, se truvarà a Bunifazziu ancù l'impératù [[Carlo V|Carlu V]], di riturnu da l'[[Africa]]. Tré anni dopu di francési, cumandai da u duca d'Enghien, provaranu a piggià a cità, séinza succéssu.

Indu [[1553]], dopu u sbarcu di u [[26 agosto|26 agustu]], u cumminzzerà ün niovu assaltu di pirati di Dragut, forti di 2.000 ommi. U primu assaltu di türchi nun avirà succéssu mà préstu, cun l'arrivu ancù di francési, dérrià a guarantia di risparmià a cità, tra u [[14 seténbre|14]] e u [[15 seténbre|15 settéimbri]] u pudestà [[Antönio de Canétto|Antoniu de Canetto]] e u sénatu diecidiranu per a résa. A citadella a sarà dunqua piggiata da i francési e u portu da i türchi, i quali prima di lascià a Corsica dumanderanu ün cumpéinsu de 25.000 lire per u mancau sacchéggiu, poî cuvertu da u [[Paul de Thermes|Maréchal de Thermes]] cun a cesciùn di prijunie. U [[21 seténbre|21 settéimbri]] tré cumpagnie francési di a [[Guascogna]] partiranu da [[San Fiurenzu|San Fiurensu]] per piggià u cuntrolu di a cità, cun di atri rinforzi chi arriveranu dà Francia u [[21 novénbre|21 novéimbri]], e cun i türchi chi partiranu per turnà a [[Costantinopoli]] u giurnu dopu.

Indu [[1554]] a capu di i diféize da cità è missu [[Sampiero Corso|Sampieru Corsu]], malgradu üna prima flota ginuvése di duzi galee, cundügiüa da [[Zane Andria Doia|Giuvani Andria Doria]], sarà obligà a abandunà l'assaltu a causa di üna forti timpesta. Grazzia a ün niovu culpu di man da parti di [[Zòrzo Döia|Giorgiu Doria]] u paise u riturnirà a i ginuvési, cuntrolu, a parti da u [[18 seténbre|18 settéimbri]] [[1559]] poî formalizau inda pagi di u [[Tratâto de Cateau-Cambrésis|Trattaiu di Cateau-Cambrésis]]. Malgradu ciò, a cità a priserverà i sè priviléggi ricunisciüi niovaméinti indu [[1563]]. Rimuntanu a u [[12 novénbre|12 novéimbri]] i pritesti "Statüti Civili e Pénali di a Corsica", a quali applicazziùn sarà travaiggiu di ün liogutinéinti chi se truvava a Bunifazziu.

Tra u [[XVI secolo|XVI séculu]] e u [[XVII secolo|XVII séculu]], dopu di niovi assalti di i pirati di [[Hasan Pasha]] (u figgiu di [[Cairedin Barbarossa|Barbarussa]]), saranu réalizai ün primu Munti di Piétà (indu [[1641]], ciamau Opéra Antoniu Anselmo), duvi niovi troggi per u gran e saranu ciamai duvi previ dà Sardegna per avri üna prima schiora per i bambin di u paise. Indu [[1657]] ün'atra epidémia di peste arrivirà a Bunifazziu, provuchéindu ciü o ménu 250 morti tra üna populazziün di (a u [[1698]]) 1.967 persune.

Cun l'aviginàse di a fina di a Répübica di Ginuva, Bunifazziu divégnirà ün importanti oggiétivu di i ribelli corsi, datu u sè rolu fundamentali per l'administrazziün ginuvése di l'isula. Ün primu tintativu da partia di u cusci ditu "rè di Corsica" [[Theodor Stephan von Neuhoff|Teodoru I]] u fiascà per cülpa di u tradiméintu di ün di sè ommi, chi véindirà i cianni d'assaltu. U [[26 agosto|26 agustu]] [[1764]] u générali francése [[Charles François Dumouriez]] sbarcarà vigîn a u paise di [[Porto Vecchio|Portu Vécciu]], cun l'oggiétivu di rinversà u guvernu di [[Pasquale Paoli|Pasquali Paoli]] e tintéindu séinza succéssu di piggià ancù Bunifazziu. Ün niovu tintativu è organisau l'annu dopu da tré bunifazzin; Filipu Cresci, Paschiani e Matrana, animai da e idée di u nazziunalismu corsu, i quali preparanu ün assaltu da u mà. U sè ciannu è però scuvertu e finisce in ün fiascu. In ottubri di u [[1766]] u rè di Sardegna [[Càrlo Manoælo III|Carlu Emanuele III]] occupa e isule di e Bucche, séinza arrivà a Bunifazziu.

Cun u [[Tratâto de Versailles|Trattaiu di Versailles]], indu [[1767]], a Répübica di Ginuva è però forzà a passà a suprémazzîa di a Corsica a u régnu francése, inclüsa ancù a citadella de Bunifazziu, mai cunquistà. A l'articülu 10 di u trattaiu è pruvistu però chi, quantunchi i priviléggi di abitanti di l'isula fùssinu abulî, a Francia fùssi obligà a rispectà quélli di i paisi di Bunifazziu, Calvi e [[Fiorenza]].

E prime trupe francési arrivaranu inda cità u [[26 arvî|26 avri]] di u [[1769]], e saranu dunqua cunstrüti u tribunali civili ([[1770]]), üna schiora ([[1775]]), u palazziu di a posta ([[1776]]) e a caserna di ''Montlaur'', dizà cumminzzà da i ginuvési.

=== Età cuntéimporanea ===

Indi anni di a [[Rivoluçion françeize|révoluzziùn francése]] sarà priséintau da u mèru di Bunifazziu Antoniu Constantini a l**Assemblée nationale législative* ün pruggetu per l'invagiün di a Sardegna, di a quali préparazziün sarà cargaiu Pasquali Paoli, numinau liogutinéinti generali di l'isula. U [[25 zenâ|25 zinà]] di u [[1793]] se truvarà a Bunifazziu ancù [[Napolion Bonaparte|Napoliun Bonaparte]] per i préparativi di l'invagiün, chi però nun sarà mai cumminzzà, purtéindu sulu a l'occüpazziùn di l'isule di e Bucche.

Indu [[1802]] sarà averta üna niova schiora da partia di réliggiusi di *Frères des écoles chrétiennes*, e creau l'annu dopu ün bataggiun *des chasseurs corses* di 150 ommi, tüti de Bunifazziu. Indu [[1823]] saranu réalizai üna schiora püblica e u niovu cimitériu, d'ancù ütilizau. Indu [[1855]] è riggistrau u nofraggiu di a frégata francése *Sémillante*, finia cuntra i schioggi di l'[[Isule di Lavezzi|isula di Lavezzi]], cun a morte di tüti i 773 méimbri di l'echipaggiu. Tré anni dopu sarà averta a prima ligna marîtima régulare tra Bunifazziu e Aiaccio e indu [[1859]] a strada per [[Bastia]].

== Lioghi di intéresse ==
=== Architeture réliggiuse ===

* *Gijia di Santa Maria Maiò*: tra e ciü antighe di a cità, è probabili chi è sta a cumminzzà da i pizani dizà indu [[XII secolo|XII séculu]]. Méinziunà per a prima vota indu [[1283]], è sta a ritravaggià in nèmiruse occaggiùn da i ginuvési. Da u [[1516]], i o di da quandu u territoriu di a cità di Bunifazziu è sta a séparrau da quéllu di a piévi d'Aiaccio, quésta gijia è ancù quélla principali di a piévi incéintrà surva quéstu paise, a quali fina a u [[XVII secolo|XVII séculu]] ira partia di l'[[Arçidiòcexi de Zêna|arcidiocesi di Ginuva]]. Da u [[1982]] è ün di monuméinti storici di a Francia.
* *Gijia e cuvéintu di San Dumé*: cunstrüzziün réliggiusa di u [[XIII secolo|XIII séculu]], ira in principiu ün cuvéintu di [[Órdine di fràtti predicatoî|fra duménigani]], per a ciü partia a oggi démoliu, réalizau sigundu ün stylu cun di eleméinti gotici chi è guajiu l'ünicù di tüta a Corsica. Da u [[1862]] è ün di monuméinti storici di a Francia.
* *Gijia e cuvéintu di San Francè*: antigu cuvéintu di [[Órdine françescàn|fra francéscani]], è sta u avertu indu [[1290]] per ricordà a vigita di u santu inda cità. A vigîna gijia è per cuntra di u [[XIV secolo|XIV séculu]], cun vari allargaméinti indi anni succéssivi. A sè festa patrùnali è u 4 di ottubri e da u [[1976]] u cuvéintu è ün di monuméinti storici di a Francia.

* *Gijia di a Trinità*: di u XIII séculu, se truva ciü o ménu tré kilomètri luntan da u paise, indu liogu undi è probabili chi gh'ira l'antiga cità di *Palla*. Da u [[2016]] è ün di monuméinti storici di a Francia.
**Cuvéintu di San Giüàn*: cuvéintu sitüau inda campagna a livanti di a cità, è monuméintu storicu da u [[1974]].
**Ecs-Oratorio di Santa Maria Madalé*: véccia gijia di l'omonima cunfraternita, è méinziunà dizà inde ün attu di u [[1247]]. Abandunà indu XIX séculu, è poî sta a ütilizà commu franzau. Da u [[1994]] è inda lista di i monuméinti storici.
**Ecs-Gijia di San Bartulumeu*: di u [[XVII secolo|XVII séculu]], è sta a a gijia di a cunfraternita da listéssu numi. A oggi ha perdüu a sè funziùn origginali, ésséindu divégnüa ün cinema; è monuméintu storicu di a Francia da u [[1994]].
**Ecs-Gijia di San Gîacumu*: antiga gijia vigîn a u céintru di u paise, oggi è ütilizà commu üna stanzza per cunfiréinzze. Da u [[1994]] è ün di monuméinti storici di a Francia.
**Cimitériu militari di l'echipaggiu di a frégata Sémillante*, surva l'isula di Lavezzi.
**Cimitériu marinà di San Francè*: sitüau vigîn à gijia di San Francè, ricu di belle capile di antighe famiggie nobili di a cità.

=== Architeture civili ===

* *Casa Doria*: palazziu nobili indu céintru di u paise, cunstrütu indu [[XIV secolo|XIV séculu]] da l'omonima famiggia di a nobilézza ginuvése. Da u [[1935]] è ün di monuméinti storici di a répübica francése.
**Casa di strada Lùnga*: atru palazziu nobili, du [[XVI secolo|XVI séculu]], caratirizau da ün portali ricaméinti décorau. È ün monuméintu storicu di a Francia da u [[1927]].
**Casa di strada San Dumé*: dita ancù "casa di Carlu V", è ün monuméintu storicu da u [[1935]].
**Faru di a Madoneta*: se truva a punéinti di u paise, in zima a u capu da listéssu numi. Atu 11 métri, è sta u inogürau indu [[1854]].
**Faru di l'isula di Lavezzi*: sitüau surva l'omonima isula e atu 12 métri, è sta u inogürau indu [[1874]]. A sè cunstrüzziün è sta a diccisa a causa di u nofraggiu di a frégata *Sémillante*.
**Faru di Capu Pertüsaiu*: sitüau surva a punta ciü a sud di a Corsica, è di u [[1844]] e atu ciü o ménu 17 métri.
**Puzzu di San Bartulumeu*: projetau dizà indu [[XVII secolo|XVII séculu]], sarà avertu sulu indu [[1860]] dopu tré anni di travaggi, a causa di l'oposizziün di l'omonima cunfraternita, chi avéva u sè oratorio vigîn a u situ di a scavaméintu, cun pagura di cascàméinti. Quéstu puzzu ha üna profundézza di ciü o ménu sciuscianta métri, pe ün diamétru di setti. Éllu arriva fina a u nivilu di u mà, undi se arve inde üna grotta inda scarpa di Bunifazziu. Da u 1994 è ün di monuméinti storici di a répübica francése.

=== Architeture militari ===

* *Citadella*: impunéinte fortézza chi cuntrola u portu di Bunifazziu, è sta a a ciave di u sistému di diféiza cunstrütu da i ginuvési. A citadella da cità è ün di monuméinti storici di a Francia da u [[1929]].
**Caserna ginuvése di a Piazza d'Arma*: cunstrüta in principiu da i ginuvési indu [[1731]], cun u passagiu di l'isula ai francési sarà assai ciü agrandîa. È ata tré cianni e è sta a réalizà sigundu ün style chi ricorda quéllo nioclassicu. Dita ancù caserna di *Montlaur* è ün di monuméinti storici di a Francia da u [[1994]].
**Touri di Sponsaglia*: touri cunstrüta da i ginuvési indu [[XVI secolo|XVI séculu]] per l'avistaméintu di i flote di pirati türchi, se truva versu nordu, a midita tra Bunifazziu e u paise di Portu Vécciu.
* *Touri di Santa Amanza*: d'oggi in ruvina, se truva a punéinti di a cità, versu a punta di u Capicciolu. È üna di tante touri cunstrüte da i ginuvési per a diféiza di a costa di Corsica.

=== Atru ===

* *Scara di u rè d'Aragona*: furmà da 187 scarin, è a spétaculari scara, scülptà dréintu a drita scarpa surva à quali è cunstrüta a cità di Bunifazziu, réalizà sigundu a fora da i spagnoli di u rè d'Aragona [[Alfónso V d'Aragónn-a|Alfonsu V]] inde üna sula nioti. In réalità a sè cunstrüzziün è sta a acumpîa inde ün téimpu tantu ciü lungu da i fra francéscani di u sciüsa cuvéintu di San Francè, per puvé arrivà a üna funti eygua sitüà inde üna grotta à pia di a scarpa. Quésta scara è ün di monuméinti storici di a Francia da u [[1994]].
* *U Diu Grossu*: è ün grossu blocu di calcaru chi s'è distaccau dà scarpa di Bunifazziu, dà furma ciü o ménu cilindrica, chi se truva lungu a costa sübitu a livanti di a cità.
* *Aridossu d'Araguina-Sennola*: situ archiologicu di u [[Neolitico|Neoliticu]], monuméintu storicu da u [[1988]].
* *Cave romane di granitu*: testimonianza ünica inda Corsica, sunt duvi cave per l'estrazziùn di u granitu di u [[I secolo|I]]-[[II secolo|II séculu d.C.]] chi se truvanu inde isule Cavalu e San Bainzo, in atività per guajiu quatru séculi. Da u [[1992]] sunt ün di monuméinti storici di a Francia.
* *Situ archiologicu di Piantarella*: cunsiste indi resti di üna villa costiera romana di I-IV séculu d.C., monuméintu storicu francése da u [[2007]].

== Ecunumia ==

Bunifazziu fa parti di i paisi di a "*Route des sens*", camin per vigità a Corsica e scrovi i sè prudoti agricüli tradizziunali.

Fattù fundamentali per l'ecunumia di a cità è u sè portu cummerciali, importanti principalaméinti per i ligaménti cun a Sardegna. Da Bunifazziu difeti partinu nèmirusi bastiméinti diriti a [[Santa Teresa di Gallura|*Santa Teresa di Gallura*]], inda [[Provinsa de Sàsciai|provincia di *Sassari*]]. U servizziu è guarantiu da diffiréinti cumpagnie di navigazziùn, principalaméinti di a [[Moby Lines]] e di a [[Saremar]], chi fan fina a 4-5 viaggi a ü giurnu, sigundu a stagiùn di l'annu. U portu di Bunifazziu è ancù, quandu gh'è ménu bastiméinti cummerciali, ün importanti terminal passagîa. Éllu è cuntrolu dà *Chambre de commerce et d'industrie d'Ajaccio et de la Corse-du-Sud* e è u sigundu portu ciü importanti di a Corsica per grossézza di i scanggi cun l'esternu.

== Soccità ==
A cummuna di Bunifazziu à di confin terrestri cun i paisi di [[Sotta]] e [[Porto Vecchio|Portu Vécciu]], a nordu, e cun [[Figari]], ciü versu punéinti.

=== Évoluzziùn demugrafica ===


== Cültüra ==
=== Dialetu bunifazzin ===

Per tégni viva a locale variétà di a léingua ligüre egiste üna assucciazziun chi se ciama "Di Ghi di Sce", chi travaggia ancù cun u grupu müsicale di u liogu, "I Gargarozzi". Üna di ciü famuse canzzuni di stû grupu è "[[A me mari]]".

=== Cunfraternite ===
A Bunifazziu sunt priséinti a oggi zincui cunfraternite, tra i quali e ciü antighe sunt sta i stabilî dizà da i ginuvési indu [[XIII secolo|XIII sèculu]], surva u modèlu di i cunfraternite di battüi di [[Zena|Ginuva]], da i quali saranu poî créa i ancù quéli cungregazziüni chi a oggi sunt cunisciüi commu *Cazàsse*.

In particulariu quésti cunfraternite sunt quélli di:
* *Sainte-Croix*: üna di i ciü antighe, a sè festa è u 3 di mazu e ira sta a créa a per pristà suportu a i maroti.
* *Saint-Jean-Baptiste*: o di a Miséricordia, è l'atra antiga cunfraternita, di u XIII séculu, créa a per l'assistéinzza di i poviri e u pagaméintu di ricati di prigiunia. A sè festa è u 29 agustu.
* *Saint-Barthélémy*: cunfraternita di maéstri, a sè festa patrùnali è u 24 d'agustu.
* *Sainte-Marie-Madeleine*: cun festa u 22 lüggiu, créa a per l'assistéinzza a i züvini séinza famiggia e per a protezziün di travaggiaüi di a terra.
* *Saint-Erasme*: a cunfraternita di picatù, è a ciü "züvina", créa a indu [[1893]], a sè festa è u 2 zügnu.

== Manifestazziüni ==


== Feste e fiére ==


== Cummunicazziüni ==
Bunifazziu è légatu a i paisi vigîn da diffiréinti strade, a e quali se arriva da üna giunziun:
* *Route territoriale 10*: è a strada chi va da Bunifazziu a [[Bastia]], séguéindu a costa oriéntali di l'isula, lùnga 147 km.
* *Route territoriale 40'': è a strada chi va da Bunifazziu a Aiaccio, lùnga 124 km e chi séguita a costa occidéintali di a Corsica.
A propositu di u transportu feruviariu, dizà indu 1865 gh'ira ün pruggetu per a cunstrüzziün di üna ligna tra Bastia e Bunifazziu, chi nun sarà mai réalizà. Tanti anni dopu sarà cuminzzà a cusci dita ligna di a costa livantina, a quali indu 1935 ira arrivà fina a Portu Vécciu e sigundu u sè pruggetu saréssi stà a prolungà a Bunifazziu. I danni causai da l'armata alemana inda Sigunda Guerra Mundiali saranu però cosci séri da scunsiggià a ricunstrüzziün di quésta ligna, tantu chi encura à giurnaia d'oggi è serrà.

## Administrazziün
### Mèri di Bunifazziu

### Giümilàggi
* 
* 

## Note


## Atri pruggeti

## Ligaménti esterni
* 
* 
* 

Categorîa:Corsega
Categorîa:Comùn da Còrsega